Growth/Communities/How to interact with newcomers/sr

Упутство које следи направљено је за искусне кориснике на Викимедијиним пројектима, а везано је за комуникацију са новим корисницима. Корисно је и за директну комуникацију између два корисника, као за време менторства.

Овај документ обједињује најбоље праксе са различитих веб-сајтова и мишљења искусних корисника који комуницирају са новајлијама. Више о томе можете сазнати на Фабрикатору.

Како имати успешну комуникацију

 * Увек будите љубазни, пристојни и стрпљиви, чак и ако новајлије забораве на то.


 * Поздравите корисника/цу и пожелите му/јој добродошлицу

„Шта покушавате тачно да урадите?” је добро питање које можете да поставите уколико не разумете питање новајлије.
 * Постарајте се да разумете постављено питање. Немојте да нагађате у чему је проблем. Слободно можете да тражите појашњења, јер вам она могу помоћи да пружите тачнији одговор.


 * Проверите који уређивач новајлија користи (уређивач извора (2010), визуелни уређивач, мобилни уређивач, уређивач извора (2017)...) и одговорите у односу на то. Кориснику ће бити терет ако од њега будете тражили да користи уређивач са којим није упознат.

Ако је порука постављена на вашу страницу за разговор, а потребно Вам је времена да одговорите, додајте кратку поруку како бисте их обавестили да ћете одговорити касније.
 * Познајте границе: понекад нећете знати како да одговорите, посебно када су у питању области које су техничке природе или не спадају у ваше омиљене теме. Слободно потражите помоћ других корисника који су искуснији у одређеним областима.


 * Будите искрени: ако захтев није реалистичан или изводљив, објасните зашто. На пример, можда није продуктивно за новајлију да ради са садржајем који ће можда бити обрисан за пар дана. Али објасните зашто тај садржај може бити обрисан како би новајлија могао да избегне потенцијалне проблеме. Позовите новајлије да уместо тога раде на нечему другом.


 * Новајлије могу бити љуте или исфрустриране из разних разлога. Њихове притужбе најчешће нису против Вас лично. Смирите се и покушајте да схватите њихову ситуацију.


 * Ако приметите да дискусија очигледно не води ничему, пристојно је прекините.


 * Забавите се! Не приступајте помагању новајлијама као терету. Ако немате времена или нисте расположени да у неком тренутку одговорите на неки захтев, пустите друге помоћнике да се побрину за тај захтев.


 * Надгледајте странице за разговор других ментора. Обавестите друге менторе ако планирате да будете одсутни, тако да они могу да се побрину о порукама које Вам стижу док сте осутни са пројекта.

Како саставити добре одговоре

 * Објасните
 * Не упућујте одмах на документацију, уместо тога објасните процес. Одговор је бољи од везе до одговора, чак и ако је у питању једна реченица уз линк. Цитирајте важне информације са других страница које линкујете. Овако се избегава терање људи да читају много дугих страница.
 * Пример: „Како бисте додали фотографију, потребно је да је поставите на други сајт који се назива Викимедијина остава. Затим је поставите у свој чланак. Помало је збуњујуће, због тога би било добро да пажљиво прочитате овај линк.”


 * Дајте следеће кораке
 * Остављајте одговоре у којим објашњавате особи шта треба даље да ради. Немојте само да одговарате на конкретно питање.


 * Уоличите
 * Одговарајте на постављена питања, зато што су она конкретна; избегавајте уопштене одговоре. Наведите примере.


 * Нека ствари буду једноставне
 * Избегавајте жаргоне и акрониме. Можете да их уводите постепено, повезивањем. Избегавајте преоптерећивање новајлије информацијама које нису у вези с њиховим питањима.


 * Будите водич
 * На пример, ако неко пита како да дода фотографију у нови чланак, али је потребно да корисник прво дода изворе у чланак, реците му да прво дода изворе (и како да то уради) и обећајте да ћете му након тога објаснити како да дода фотографију.


 * Направите разговор
 * Постављајте питања новајлијама како бисте их навели да се укључе у разговор.
 * На пример, ако питају „Да ли ја могу написати нови чланак на Википедији?” можете им одговорити „Наравно, можете написати нови чланак на Википедији, али то је једна од најтежих врста уређивања. О чему бисте желели да напишете чланак? Можда постоји неки лакши задатак који можете покушати да одрадите који је повезан са Вашим интересовањима, тако ћете стећи вештине које су Вам потребне за писање чланка.”


 * Помените га/је
 * Побрините се да новајлија сазна за одговор, било којим начином. На пример, на страницама за разговоре помените корисника/цу када му/јој одговарате.


 * Објасните како одговорити
 * Многе новајлије не разумеју како се користе странице за разговор, зато бисте могли да додате нешто попут: „Како бисте одговорили на моју поруку, кликните на Уреди, а затим напишите своју поруку испод моје. Након тога објавите промене.” Не морате им одмах објаснити потписе и увлачење текста. То им можете показати у свом следећем одговору, можда и користећи шаблон.


 * Пратите
 * Ако је то могуће, пратите захтев проверавајући га након неког времена: новајлија може питати нешто друго или му може бити потребно додатно објашњење. Новајлије могу да одговоре на неочекиван начин: можда не разумеју како да одговоре, како да додају свој потпис или како да помену корисника.
 * Када нешто објашњавате, питајте новајлију да ли му је Ваш одговор помогао. Новајлија ће се осећати пријатније, а Ви ћете добити информације о томе како да побољшате свој рад. Ако се разговор заврши, напомените новајлију да сте и даље доступни ако му будете потребни.


 * Напишите одговор
 * Поздравите их
 * Ако је то могуће, одговорите у неком разумном времену. Новајлије се можда не пријављују често или немају укључену опцију да им обавештења стићу на имејл. Можда се нису навикли на заједницу као што је ова, где се у дискусији нађу корисници из многих временских зона. Повремено се враћајте на форум за било каква питања која нису одговорена током 24 сата.
 * Обратите пажњу на то како одговарате; проверите правопис.

Да објасним или да одрадим сам?
Један од циљева је да се помогне новајлијама који се муче са интерфејсом или синтаксом. Понекад је једноставније да неке веома компликоване измене направите сами, уместо да објасните како се то ради. Ово је случај са процесима са више корака и са комплексном вики-синтаксом. Будите искрени и реците новајлији да је то компликована измена „чак и за искусног корисника”. Али објасните кораке које сте одрадили како би могли да науче и касније их понове.

Одлучите на основу свог искуства и консултације са другим помагачима. Али је често много корисније за новајлију да разуме шта треба да уради и сам то примени, него да то неко одради за њега. Учење је мање ефикасно на краће стазе, али на дуже стазе доприноси задржавању уредника.

Ослањајте се на друге чланове заједнице
Управљање наменским форумом за помоћ је заједнички пројекат. Зависи од широког спектра помоћника. Сви имају индивидуалне снаге и слабости, као и ограничену количину расположивог времена и енергије.

Координирајте са другим помагачима како бисте поделили своје искуство и најбоље праксе. Будите отворени за савете других помоћника када вам они то понуде.

Водите рачуна о другим људима који одговарају са Вама. Захваљујте се и водите људе који покушавају да помогну. Захваљујте се људима који пуно помажу.

Не заборавите да обавештавате заједницу о својим напорима; ово ће помоћи у регрутовању нових помоћника.

Примери
Ево неколико хипотетичких примера који се заснивају на уобичајеним одговорима пронађеним на неколико различитих језичких издања Википедије.

Како могу да додам слику коју имам на рачунару у чланак?


 * Погледајте ову страницу помоћи на којој се налази водич.
 * Погледајте ову страницу помоћи на којој се налази водич.


 * Здраво! Свако може да редистрибуира информације са Википедије. Поштујемо законе о ауторским правима, па не можемо прихватити сваку слику — зависи од теме и творца. Који чланак желите да илуструјете? Јесте ли творац слике коју желите да користите? Ако нисте, да ли неко други има ауторско право над том сликом?
 * Здраво! Свако може да редистрибуира информације са Википедије. Поштујемо законе о ауторским правима, па не можемо прихватити сваку слику — зависи од теме и творца. Који чланак желите да илуструјете? Јесте ли творац слике коју желите да користите? Ако нисте, да ли неко други има ауторско право над том сликом?

Чланак ми је избрисан и то је срамотно!


 * Сами сте криви: требало је да прво прочитате странице помоћи. Сада знате да на Википедији не можете радити све што пожелите, а посебно да промовишете тему коју сте одабрали.
 * Сами сте криви: требало је да прво прочитате странице помоћи. Сада знате да на Википедији не можете радити све што пожелите, а посебно да промовишете тему коју сте одабрали.


 * Здраво! Жао ми је што сте имали то лоше искуство. На основу доступних информација, изгледа да чланак који сте израдили није садржао ниједан извор. Чланци на Википедији темеље се на објављеним изворима, тако да читаоци могу да верификују информације. То је највећи проблем с Вашим чланком. Нисам нашао ниједан извор о датој теми док сам тражио по објављеним изворима. Имате ли изворе које можемо да искористимо? Ако такви извори не постоје, можда је прерано да Википедија има чланак о датој теми.
 * Здраво! Жао ми је што сте имали то лоше искуство. На основу доступних информација, изгледа да чланак који сте израдили није садржао ниједан извор. Чланци на Википедији темеље се на објављеним изворима, тако да читаоци могу да верификују информације. То је највећи проблем с Вашим чланком. Нисам нашао ниједан извор о датој теми док сам тражио по објављеним изворима. Имате ли изворе које можемо да искористимо? Ако такви извори не постоје, можда је прерано да Википедија има чланак о датој теми.